Јаова повреда коју је доживео на крају сезоне 2005/06 захтевала је опоравак од шест месеци и претила је да угрози његово учешће на Светском првенству. Међутим, успео је да се опорави пред сам старт турнира, и у последњем колу групне фазе Јао је постигао 36 поена и имао 10 скока у победи над Словенијом којом су се Кинези пласирали међу 16 најбољих екипа. У првој рунди елиминационе фазе Кина је поражена од Грчке која је касније стигла до финала турнира. Јао је турнир завршио као најбољи стрелац турнира са 25,3 поена по утакмици и четврти по броју ухваћених лопти са 9 по утакмици.